
ORDIN COMUN
Nr. _____ din _______ 2026

[bookmark: _GoBack]cu privire la modificarea Ordinului comun al ministrului finanțelor,                                 al directorului Agenției Achiziții Publice și al directorului I.P. „Agenția de Guvernare Electronică” nr.36/2025 cu privire la aprobarea                                   Regulilor privind cerințele tehnice și configurațiile minime ale stațiilor de lucru pentru angajații din sectorul public

ORDONĂM:
1. Anexa la Ordinul comun al ministrului finanțelor, al directorului Agenției Achiziții Publice și al directorului Instituției publice „Agenția de Guvernare Electronică” nr.36/2025 cu privire la aprobarea Regulilor privind cerințele tehnice și configurațiile minime ale stațiilor de lucru pentru angajații din sectorul public (Monitorul Oficial al Republicii Moldova, 2025, nr. 237-240, art. 335), cu modificările ulterioare, se expune într-o redacție nouă cu următorul cuprins:
„Anexa
Aprobată                                                                                                                                    prin Ordinul comun al ministrului finanțelor,
directorului Agenției Achiziții Publice și 
directorului IP „Agenția de Guvernare Electronică”
 nr. 36, 09, 3005-032 din 05 mai 2025


REGULILE
privind cerințele tehnice și configurațiile minime 
ale stațiilor de lucru pentru angajații din sectorul public
I. Dispoziții generale
1. Regulile cu privire la cerințele tehnice și configurațiile minime ale stațiilor de lucru pentru angajații din sectorul public (în continuare - Reguli) au ca obiectiv standardizarea cerințelor tehnice și configurărilor minime pentru stațiile de lucru, echipamentele periferice și soluțiile software etc., conform rolurilor și specificului de activitate și necesităților  diferitor categorii de angajați din sectorul public.
2. Scopul prezentelor Reguli constă în:
2.1. asigurarea eficientizării procedurilor de achiziții publice privind procurarea stațiilor de lucru, echipamentelor periferice și soluțiilor software prin standarde clare și bazate pe performanță;
2.2. promovarea competiției echitabile pe piața achizițiilor publice prin specificații neutre față de producători;
2.3. optimizarea raportului calitate-preț prin evaluarea bazată pe performanță reală și cost total de proprietate (în continuare - TCO);
2.4. asigurarea durabilității și reducerea impactului de mediu.
3. În sensul prezentelor Reguli se utilizează următoarele noțiuni:
3.1. soluție software - produs de programare informatică, care rulează pe un calculator și care îndeplinește anumite funcții (sisteme de operare, drivere, programe de aplicație). Totodată, achiziția unei soluții software se poate referi nu doar la procurarea unui produs de programare informatică, dar și la achiziția de licență pentru rularea unui produs de program;
3.2. stație de lucru de tip laptop - calculator personal portabil, mobil, ușor și îndeajuns de mic pentru a putea fi ținut pe genunchi în timpul utilizării. Un laptop (notebook) integrează cele mai multe dintre componentele tipice ale unui calculator de birou - un ecran (display), o tastatură, un dispozitiv de indicare (touchpad), difuzoare, precum și o baterie, toate într-o singură unitate;
3.3. stație de lucru de tip desktop PC - calculator personal destinat instalării pe o masă, care nu este ușor de mutat dintr-un loc în altul. Deși sunt produse în mai multe configurații, acestea nu integrează cel puțin o parte din componentele tipice ale unui calculator, având, de obicei, separate unitatea centrală de procesare, monitorul, difuzoarele și tastatura, nu au touchpad și necesită utilizarea unui mouse. Noțiunea include și calculatoarele personale de tip monobloc (eng.: All-in-One);
3.4. benchmark - test standardizat și recunoscut internațional pentru măsurarea performanței hardware sau software, care permite compararea obiectivă a diferitelor configurații tehnice indiferent de producător sau arhitectură;
3.5. Cost Total de Proprietate (eng.: Total Cost of Ownership) - suma tuturor costurilor asociate achiziției, operării, mentenanței și eliminării unui echipament pe întreaga durată a ciclului său de viață, incluzând prețul de achiziție, consumabile, energie electrică, service și alte cheltuieli operaționale.
4. La desfășurarea procedurilor de achiziții publice privind procurarea stațiilor de lucru, echipamentelor periferice și soluțiilor software, autoritatea contractantă asigură o justificare clară a necesității achizițiilor și o argumentare corespunzătoare a oportunității achizițiilor, inclusiv referitor la tipul stației de lucru, echipamentului periferic și soluției software care urmează a fi achiziționat, având în vedere categoriile de utilizatori și specificul activităților acestora.
5.  Cerințele tehnice și configurațiile minime stabilite prin prezentele Reguli nu limitează dreptul autorității contractante de a stabili cerințe suplimentare de natură administrativă, comercială sau organizatorică, în măsura în care acestea sunt necesare pentru îndeplinirea atribuțiilor de serviciu, proporționale cu sarcinile de lucru ale utilizatorilor finali, justificate la etapa inițierii procedurii de achiziție și formulate într-o manieră neutră față de producători, mărci, modele sau tehnologii. Cerințele tehnice care depășesc configurațiile minime stabilite prin prezentele Reguli se stabilesc exclusiv potrivit procedurii prevăzute la Capitolul VI.
6. Prezentele Reguli se aplică atât achiziției integrale a unei stații de lucru, cât și achiziției separate a componentelor, echipamentelor periferice sau soluțiilor software prevăzute în prezentele Reguli, inclusiv monitor, stație de andocare, tastatură, mouse, căști, imprimantă, sistem de operare, suită de birou sau soluție de securitate, atunci când acestea sunt destinate utilizării împreună cu stațiile de lucru ale angajaților din sectorul public.
7. Achiziționarea unor echipamente, componente sau soluții software cu specificații tehnice care depășesc, diferă ori nu se încadrează în cerințele tehnice sau configurațiile minime stabilite prin prezentele Reguli se admite numai în cazuri justificate, potrivit procedurii privind excepțiile reglementate la Secțiunea a 2-a a Capitolului VI. Justificarea trebuie să demonstreze necesitatea tehnică, operațională și financiară a cerinței propuse, precum și faptul că aceasta nu conduce la restrângerea nejustificată a concurenței. Preferința pentru un anumit producător, model, ecosistem tehnologic sau sistem de operare nu constituie, în sine, temei suficient pentru stabilirea unei cerințe derogatorii.
8. Referințele din prezentele Reguli la sisteme de operare, suite de birou, soluții antivirus sau alte soluții software se interpretează ca cerințe funcționale privind compatibilitatea, securitatea, administrarea centralizată, suportul activ al producătorului și actualizările de securitate. Aceste referințe nu impun achiziționarea unei licențe noi în cazul în care autoritatea contractantă deține deja licențe valabile, compatibile și suficiente pentru necesitățile sale, iar includerea sau neincluderea acestor soluții în documentația de achiziție se justifică în raport cu politicile interne, infrastructura existentă și costul total de proprietate.
9. Respectarea prezentelor Reguli, inclusiv alegerea profilului stației de lucru, justificarea achiziției separate a componentelor, includerea sau neincluderea soluțiilor software și aplicarea excepțiilor, poate face obiectul verificării în cadrul procesului de coordonare, monitorizare, raportare sau audit, în condițiile cadrului normativ.
II. Categoriile de utilizatori și delimitarea profilurilor de stații de lucru
10. În scopul eficientizării și asigurării unor achiziții care să corespundă necesităților și proceselor funcționale de lucru, cât și evitării formulării excesive sau insuficiente a cerințelor echipamentelor tehnologiei informației și comunicațiilor (în continuare - TIC), se stabilesc următoarele profiluri de stații de lucru și categoriile corespunzătoare de utilizatori:
10.1. Stație de lucru standard cu următoarele caracteristici:
	Categoria de utilizatori
	Caracteristici                            ale sarcinilor de lucru
	Exemple de roluri

	Angajați cu atribuții administrative generale (secretariat, resurse umane, achiziții);
Personal suport și logistică;
Utilizatori ai aplicațiilor web și de birou de complexitate redusă;
Angajați ale căror sarcini de bază includ: procesarea documentelor office, email, navigare web, participare la videoconferințe, alte sarcini similare.
	Procesare simultană a 5-10 aplicații uzuale;
Activitate preponderentă  cu documente text, foi de calcul simple, prezentări;
Navigare web și utilizare aplicații cloud;
Email și comunicare instant;
Videoconferințe ocazionale (1-2 ore/zi).
	Secretar, registrator;
Specialist resurse umane, achiziții publice;
Specialist logistică;
Administrator birou.



10.2. Stație de lucru avansată cu următoarele caracteristici:
	Categoria de utilizatori
	Caracteristici 
ale sarcinilor de lucru
	Exemple de roluri

	Specialiști cu atribuții de analiză, raportare și procesare intensivă de date; Manageri și coordonatori de proiecte care lucrează cu multiple aplicații simultan;
Utilizatori ai aplicațiilor specializate de complexitate medie;
Angajați care participă frecvent la videoconferințe sau lucrează cu seturi mari de date.
	Procesare simultană a 10-30 aplicații, inclusiv aplicații specializate;
Lucru cu foi de calcul complexe;
Analiză de date, generare rapoarte complexe;
Videoconferințe frecvente (3-5 ore/zi) sau sarcini multiple;
Procesare documente scanate, manipulare fișiere PDF voluminoase.
	Analist politici publice, analist financiar;
Manager de proiect, șef de echipă, coordonator program, specialist relații cu publicul;
Contabil;
Jurist, consultant juridic;
Inspector, auditor.



10.3. Stație de lucru specializată cu următoarele caracteristici:
	Categoria de utilizatori
	Caracteristici ale sarcinilor de lucru
	Exemple de roluri

	Profesioniști IT: dezvoltatori software, administratori de sistem, specialiști securitate cibernetică;
Designeri UX și grafici, specialiști multimedia și comunicare vizuală;
Specialiști GIS, arhitecți, ingineri care utilizează software CAD/CAM;
Cercetători care utilizează software de modelare, simulare sau analiză științifică;
Editori video și producători de conținut multimedia.
	Dezvoltare și testare software, compilare cod sursă;
Design grafic profesional, editare foto/video de înaltă rezoluție;
Modelare 3D,  simulări complexe;
Procesare GIS cu seturi mari de date spațiale;
Virtualizare, rulare mașini virtuale multiple,
Analiză statistică avansată, machine learning.

	Dezvoltator software, programator;
Designer UX sau grafic, specialist comunicare vizuală;
Specialist GIS, topograf;
Inginer, arhitect (utilizatori CAD);
Editor video, producător multimedia;
Cercetător științific, data scientist;
Administrator de sistem, specialist securitate.


11. Autoritatea contractantă va determina profilul stației de lucru necesar în funcție de categoria de utilizator și de sarcinile de lucru predominante. În cazul în care un angajat îndeplinește atribuții care se încadrează în mai multe categorii, se va alege profilul corespunzător sarcinilor cu cea mai mare frecvență și complexitate.
III. Specificații tehnice ale stațiilor de lucru
12. Stațiile de lucru destinate utilizării de către angajații din sectorul public sunt de următoarele tipuri:
1) Stație de lucru standard; 
2) Stație de lucru avansată;
3) Stație de lucru specializată.
13. Stația de lucru standard reprezintă un laptop, desktop PC sau All-in-One destinat activităților obișnuite de birou, precum redactarea și procesarea documentelor, utilizarea poștei electronice, navigarea pe internet, lucrul în aplicații web, participarea la ședințe online și alte sarcini administrative curente. Aceasta se achiziționează pentru utilizatorii ale căror atribuții nu necesită performanțe tehnice avansate sau echipamente specializate. Configurația stației de lucru standard trebuie să respecte cel puțin cerințele minime prevăzute la pct.14.
14. Configurațiile minime pentru stația de lucru standard sunt:
	Componentă
	Laptop
	Desktop PC/All-in-One

	CPU (Procesare)
	Procesor cu arhitectură nativă pe 64-biți, cu o performanță de minimum 5000 puncte în testul de referință Geekbench 6 (scor multi-core)1.

	RAM (Memorie)
	Capacitate minimă de 16 GB, configurată integral din fabrică în tehnologie DDR5, LPDDR5/LPDDR5X sau memorie de sistem partajată cu subsistemul grafic, asigurând funcționare nativă multi-channel sau o interfață de memorie integrată cu lățime de bandă echivalentă.
	Capacitate minimă de 16 GB în tehnologie DDR5, LPDDR5/LPDDR5X sau memorie de sistem cu acces partajat de mare viteză, cu posibilitatea configurării inițiale sau a extinderii ulterioare până la minimum 24 GB, asigurând funcționare nativă multi-channel sau o magistrală de date partajată echivalentă.

	Placă Grafică/Video
	Placă video integrată sau dedicată, cu suport pentru accelerare grafică și capabilă să asigure afișarea simultană a semnalului pe ecranul principal și pe cel puțin un monitor extern, suportând nativ o rezoluție de minimum Full HD (1920 x 1080) la o frecvență de reîmprospătare de 60Hz, conform specificațiilor din fișa tehnică oficială a producătorului.

	SSD (Stocare)
	Capacitate de stocare de minimum 512 GB; interfață nativă PCIe NVMe, realizată în format standardizat M.2 sau integrată direct pe placa de bază a sistemului.

	Display
	Diagonală cuprinsă în intervalul 13.5”–16.5” (inclusiv); rezoluție nativă minimă Full HD (1920 × 1080) sau superioară; tehnologie a panoului IPS, OLED sau echivalentă, conform fișei tehnice oficiale a producătorului.
	Descriere în „Componente adiționale și periferice”

	Porturi
	Minimum 3 porturi în total (native și/sau prin adaptor/hub inclus), cu suport pentru periferice USB Type-A și USB Type-C. 
Cel puțin un port USB Type-C va utiliza standardul USB 3.2 Gen 2, USB4 sau superior, suportând nativ alimentarea (Power Delivery) și transmisia video prin DisplayPort. 
Port HDMI integrat nativ sau asigurat prin cablu/adaptor USB-C–HDMI inclus obligatoriu în pachet. Interfață de rețea LAN Ethernet Gigabit (10/100/1000 Mbps), integrată nativ sau prin adaptor inclus în pachet.
	Minimum 6 porturi USB în total (formate Type-A și/sau Type-C), cu suport pentru standardul USB 3.2, USB4 sau superior. 
Minimum 2 interfețe video digitale independente (HDMI, DisplayPort sau USB Type-C cu mod alternativ video), capabile să asigure afișarea simultană a semnalului pe două monitoare. 
Interfață de rețea LAN Ethernet Gigabit (10/100/1000 Mbps), integrată nativ pe șasiu/placa de bază sau asigurată prin adaptor dedicat inclus în pachet. Conectori audio integrați (port combo universal sau interfețe dedicate pentru ieșire audio/Line-out și intrare microfon).

	Tastatură
	Încorporată; layout standard QWERTY cu caractere latine vizibile și lizibile.
	Descriere în secțiunea „Componente adiționale și periferice”

	Conectivitate
	Adaptor de rețea fără fir (Wireless) integrat, cu suport nativ pentru standardul minimum Wi-Fi 6 (802.11ax) sau superior, compatibil cu protocolul de securitate și criptare WPA3; modul Bluetooth integrat, versiunea minimă 5.1 sau superior.
	Pentru configurațiile hardware care integrează ecranul și unitatea centrală în aceeași carcasă (de tip All-in-One), se va asigura suplimentar adaptor Wi-Fi integrat (minimum Wi-Fi 6, cu suport WPA3) și modul Bluetooth integrat versiunea minimă 5.1 sau superior.

	Securitate Hardware
	Modul Criptografic TPM 2.0 (dedicat sau integrat) sau arhitectură hardware de securitate integrată nativ în procesor, compatibilă cu cerințele sistemului de operare.
Suport nativ pentru UEFI Secure Boot sau un mecanism echivalent de pornire securizată implementat la nivel de firmware.
Suport la nivel de platformă pentru protecția și criptarea integrală a mediilor de stocare, gestionată prin intermediul subsistemului de securitate hardware.

	Componente adiționale și periferice

	Căști cu microfon integrat
	Cu conectare prin interfețele disponibile pe stația de lucru din categoria respectivă: conector audio universal de 3.5 mm, port USB (Type-A/Type-C), tehnologie fără fir (dongle USB) sau Bluetooth.

	Monitor
	Diagonală între 23” și 27” (inclusiv), cu rezoluție nativă minimă corelată cu dimensiunea: minimum Full HD (1920 × 1080) pentru modelele de la 23” până la 25” (exclusiv) și minimum QHD (2560 × 1440) pentru modelele de la 25” până la 27”. 
Tehnologie a panoului IPS, VA, OLED sau echivalentă; suport inclus cu ajustare pe înălțime; minimum o interfață de conectare digitală (HDMI și/sau DisplayPort), conform fișei tehnice oficiale a producătorului.

	Tastatură
	Tastatură externă (cu fir USB sau tehnologie fără fir); layout standard QWERTY, cu bloc numeric dedicat și caractere latine vizibile.

	Mouse optic
	Cu fir sau tehnologie fără fir/wireless.

	Stație de andocare
	Dispozitiv de replicare a porturilor, cu conectare universală prin interfață USB Type-C sau USB4, capabil să asigure alimentarea laptopului (Power Delivery) și care include minimum: 1 × ieșire video digitală compatibilă cu monitorul extern, 1 × port de rețea Ethernet Gigabit (10/100/1000 Mbps) și minimum 3 × porturi USB pentru periferice, dintre care cel puțin unul în format USB Type-C. Sursa de alimentare și cablul de interconectare vor fi incluse în pachet.

	Geantă sau rucsac de protecție
	Achiziționat în cazul procurării de laptop, dimensionat corespunzător pentru transportul în siguranță al laptopului.

	Termeni și condiții

	Perioada de garanție
	Minimum 24 de luni.

	Service (SLA)
	Preluare și returnare (eng.: Pick-up & return): maximum 5 zile lucrătoare;

	Data de producere
	Cel mult 9 luni înainte de data-limită de depunere a ofertelor.

	Stare
	Nou (nerecondiționat/non-refurbished).

	Certificare
	Conformitate cu HG nr.212/2018 pentru aprobarea Regulamentului privind deșeurile de echipamente electrice și electronice (DEEE); certificare Energy Star sau echivalent.


1Scorul CPU se consideră îndeplinit dacă valoarea multi-core publicată pentru modelul de procesor ofertat în baza de date publică oficială Geekbench (https://browser.geekbench.com) este cel puțin egală cu pragul minim stabilit.
15. Stația de lucru avansată reprezintă un laptop, desktop PC sau All-in-One și se achiziționează atunci când stația de lucru standard nu are capacitatea de a susține sarcinile ce urmează a fi îndeplinite de utilizatorul final. Aceste sarcini se referă, fără a se limita la acestea, la rularea de programe software și procesarea de informații care necesită configurații avansate. Configurația stației de lucru avansate trebuie să respecte cel puțin cerințele minime prevăzute la pct. 16.
16. Configurațiile minime pentru stația de lucru avansată sunt:
	Componentă
	Laptop
	Desktop PC / All-in-One

	CPU (Procesare)
	Procesor cu arhitectură nativă pe 64-biți, cu o performanță de minimum 9000 puncte în testul de referință Geekbench 6 (scor multi-core)1.

	RAM (Memorie)

	Capacitate minimă de 24 GB, configurată integral din fabrică în tehnologie DDR5, LPDDR5/LPDDR5X sau memorie de sistem partajată cu subsistemul grafic, asigurând funcționare nativă multi-channel sau o interfață de memorie integrată cu lățime de bandă echivalentă.
	Capacitate minimă de 32 GB în tehnologie DDR5, LPDDR5/LPDDR5X sau memorie de sistem cu acces partajat de mare viteză, cu posibilitatea configurării inițiale sau a extinderii ulterioare până la minimum 64 GB, asigurând funcționare nativă multi-channel sau o magistrală de date partajată echivalentă.

	Placă Grafică/Video
	Placă video integrată sau dedicată, cu suport pentru accelerare grafică și capabilă să asigure afișarea simultană a semnalului pe ecranul principal și pe cel puțin un monitor extern, suportând nativ o rezoluție de minimum Full HD (1920 × 1080) sau superioară la o frecvență de reîmprospătare de 60 Hz, conform specificațiilor din fișa tehnică oficială a producătorului.

	SSD (Stocare)
	Capacitate de stocare de minimum 1 TB; interfață nativă PCIe NVMe, realizată în format standardizat M.2 sau integrată direct pe placa de bază a sistemului.

	Display/Monitor
	Diagonală cuprinsă în intervalul 13.5”-16.5” (inclusiv); rezoluție nativă minimă 1920 × 1200 sau superioară; tehnologie a panoului IPS, OLED sau echivalentă, conform fișei tehnice oficiale a producătorului.
	Descriere în secțiunea „Componente adiționale și periferice”.

	Porturi
	Minimum 3 porturi în total (native și/sau prin adaptor/hub inclus), cu suport pentru periferice USB Type-A și USB Type-C. 
Cel puțin un port USB Type-C va utiliza standardul USB 3.2 Gen 2, USB4 sau superior, suportând nativ alimentarea (Power Delivery) și transmisia video prin DisplayPort; 
Port HDMI integrat nativ sau asigurat prin cablu/adaptor USB-C - HDMI inclus obligatoriu în pachet. 
Interfață de rețea LAN Ethernet Gigabit (10/100/1000 Mbps), integrată nativ sau prin adaptor inclus în pachet.
	Minimum 6 porturi USB în total (formate Type-A și/sau Type-C), cu suport pentru standardul USB 3.2, USB4 sau superior. Minimum 2 interfețe video digitale independente (HDMI, DisplayPort sau USB Type-C cu mod alternativ video), capabile să asigure afișarea simultană a semnalului pe două monitoare. 
Interfață de rețea LAN Ethernet Gigabit (10/100/1000 Mbps), integrată nativ pe șasiu/placa de bază sau asigurată prin adaptor dedicat inclus în pachet. Conectori audio integrați (port combo universal sau interfețe dedicate pentru ieșire audio/Line-out și intrare microfon).

	Tastatură
	Încorporată;  layout standard QWERTY cu caractere latine vizibile și lizibile.
	Descriere în „Componente adiționale și periferice”

	Conectivitate
	Adaptor de rețea fără fir (Wireless) integrat, cu suport nativ pentru standardul minimum Wi-Fi 6 (802.11ax) sau superior, compatibil cu protocolul de securitate și criptare WPA3; modul Bluetooth integrat, versiunea minimă 5.1 sau superior.
	Pentru configurațiile hardware care integrează ecranul și unitatea centrală în aceeași carcasă (de tip All-in-One), se va asigura suplimentar adaptor Wi-Fi integrat (minimum Wi-Fi 6, cu suport WPA3) și modul Bluetooth integrat, versiunea minimă 5.1 sau superior.

	Securitate Hardware
	Modul Criptografic TPM 2.0 (dedicat sau integrat) sau arhitectură hardware de securitate integrată nativ în procesor, compatibilă cu cerințele sistemului de operare.
Suport nativ pentru UEFI Secure Boot sau un mecanism echivalent de pornire securizată implementat la nivel de firmware.
Suport la nivel de platformă pentru protecția și criptarea integrală a mediilor de stocare, gestionată prin intermediul subsistemului de securitate hardware.

	Componente adiționale și periferice

	Căști cu microfon integrate
	Cu conectare prin interfețele disponibile pe stația de lucru din categoria respectivă: conector audio universal de 3.5 mm, port USB (Type-A/Type-C), tehnologie fără fir (dongle USB) sau Bluetooth.

	Monitor
	Diagonală cuprinsă în intervalul 27” - 32” (inclusiv); rezoluție nativă de minimum QHD (2560 × 1440) sau superioară; tehnologie a panoului IPS, VA, OLED sau echivalentă; suport inclus cu ajustare pe înălțime (stand ergonomic); minimum o interfață de conectare digitală (HDMI și/sau DisplayPort), conform fișei tehnice oficiale a producătorului.

	Tastatură
	Tastatură externă (cu fir USB sau tehnologie fără fir); layout standard QWERTY, cu bloc numeric dedicat și caractere latine vizibile.

	Mouse optic
	Cu fir sau tehnologie fără fir/wireless.

	Stație de andocare
	Dispozitiv de replicare a porturilor, cu conectare universală prin interfață USB Type-C sau USB4, capabil să asigure alimentarea laptopului (Power Delivery) și care include minimum: 1 × ieșire video digitală compatibilă cu monitorul extern, 1 × port de rețea Ethernet Gigabit (10/100/1000 Mbps) și minimum 3 × porturi USB pentru periferice, dintre care cel puțin unul în format USB Type-C. Sursa de alimentare și cablul de interconectare vor fi incluse în pachet.

	Geantă sau rucsac de protecție
	Achiziționat în cazul procurării de laptopt, dimensionat corespunzător pentru transportul în siguranță al laptopului.

	Termeni și condiții

	Perioada de garanție
	Minimum 24 de luni.

	Service (SLA)
	Preluare și returnare (eng.: Pick-up & return): maximum 5 zile lucrătoare.

	Data de producere
	Cel mult 9 luni înainte de data-limită de depunere a ofertelor.

	Stare
	Nou (nerecondiționat/non-refurbished).

	Certificare
	Conformitate cu HG nr.212/2018 pentru aprobarea Regulamentului privind deșeurile de echipamente electrice și electronice (DEEE); certificare Energy Star sau echivalent.


1Scorul CPU se consideră îndeplinit dacă valoarea multi-core publicată pentru modelul de procesor ofertat în baza de date publică oficială Geekbench (https://browser.geekbench.com) este cel puțin egală cu pragul minim stabilit.
17. Stația de lucru specializată reprezintă un laptop, desktop PC sau All-in-One destinat lucrărilor specifice de specialitate/profil îngust, și se achiziționează atunci când nici stația de lucru standard, nici cea avansată nu au capacitatea de a susține funcțiile ce urmează a fi îndeplinite de angajat. Configurația stației de lucru specializate trebuie să respecte cel puțin cerințele minime prevăzute la pct. 18.
18. Configurațiile minime pentru stația de lucru specializată sunt:
	Componentă
	Laptop
	Desktop PC/ All-in-One

	CPU (Procesare)
	Procesor cu arhitectură nativă pe 64-biți, cu o performanță de minimum 15000 puncte în testul de referință Geekbench 6 (scor multi-core)1.

	RAM (Memorie)
	Capacitate minimă de 32 GB, configurată integral din fabrică în tehnologie DDR5, LPDDR5/LPDDR5X sau memorie de sistem partajată cu subsistemul grafic, asigurând funcționare nativă multi-channel sau o interfață de memorie integrată cu lățime de bandă echivalentă.
	Capacitate minimă de 64 GB în tehnologie DDR5, LPDDR5/LPDDR5X sau memorie de sistem cu acces partajat de mare viteză, cu posibilitatea configurării inițiale sau a extinderii ulterioare până la minimum 128 GB, asigurând funcționare nativă multi-channel sau o magistrală de date partajată echivalentă.

	Placă Grafică/Video
	Placă video dedicată de nivel profesional sau soluție grafică cu memorie de sistem partajată de mare viteză, dispunând de o memorie video alocată (VRAM dedicat de generație curentă sau memorie partajată alocabilă dinamic) de minimum 8 GB; suport nativ pentru API-uri de accelerare grafică și calcul paralel (DirectX 12, OpenGL 4.6, Vulkan sau echivalent).
	Placă video dedicată de înaltă performanță sau soluție grafică cu memorie de sistem partajată de mare viteză, dispunând de o memorie video alocată (VRAM dedicat sau memorie partajată de mare lățime de bandă) de minimum 8 GB, respectiv de minimum 16 GB pentru sarcinile care necesită procesare grafică intensivă (editare video de înaltă rezoluție, modelare și randare 3D, procesare GIS cu seturi mari de date spațiale); suport nativ pentru standarde industriale de randare și calcul accelerat (DirectX 12, OpenGL 4.6, Vulkan sau echivalent); capabilă să gestioneze procesări paralele masive.

	SSD (Stocare)
	Capacitate de stocare de minimum 1 TB (sau 2 TB, în funcție de specificul lotului/sarcinilor de profil); interfață nativă de mare viteză PCIe Gen 4.0 NVMe (în format standardizat M.2 sau arhitectură de stocare flash de înaltă performanță integrată pe placa de bază).

	Display/Monitor
	Diagonală cuprinsă în intervalul 14” - 17.2” (inclusiv); rezoluție nativă minimă 1920 × 1200 sau superioară; tehnologie a panoului IPS, OLED sau echivalentă; luminozitate de minimum 400 niți; acoperire a gamutului de culoare de minimum sRGB 99% (sau standard profesional echivalent, de exemplu DCI-P3 95%), conform fișei tehnice oficiale a producătorului.
	Descriere în secțiunea „Componente adiționale și periferice”.

	Porturi
	Minimum 3 porturi în total (native și/sau prin adaptor/hub inclus), cu suport pentru periferice USB Type-A și USB Type-C. Cel puțin un port USB Type-C va utiliza standardul USB 3.2 Gen 2, USB4 sau superior, suportând nativ alimentarea (Power Delivery) și transmisia video prin DisplayPort. Port HDMI integrat nativ sau asigurat prin cablu/adaptor USB-C–HDMI inclus obligatoriu în pachet. Interfață de rețea LAN Ethernet Gigabit (10/100/1000 Mbps), integrată nativ sau prin adaptor inclus în pachet.
	 Minimum 6 porturi USB în total (formate Type-A și/sau Type-C), cu suport pentru standardul USB 3.2, USB4 sau superior. Minimum 2 interfețe video digitale independente (HDMI, DisplayPort sau USB Type-C cu mod alternativ video), capabile să asigure afișarea simultană a semnalului pe două monitoare. Interfață de rețea LAN Ethernet Gigabit (10/100/1000 Mbps), integrată nativ pe șasiu/placa de bază sau asigurată prin adaptor dedicat inclus în pachet. Conectori audio integrați (port combo universal sau interfețe dedicate pentru ieșire audio/Line-out și intrare microfon).

	Tastatură
	Încorporată;  layout standard QWERTY cu caractere latine vizibile și lizibile.
	Descriere în secțiunea „Componente adiționale și periferice”.

	Conectivitate
	Adaptor de rețea fără fir (Wireless) integrat, cu suport nativ pentru standardul minimum Wi-Fi 6 (802.11ax) sau superior, compatibil cu protocolul de securitate WPA3; modul Bluetooth integrat, versiunea minimă 5.1 sau superior.
	Pentru configurațiile hardware care integrează ecranul și unitatea centrală în aceeași carcasă (de tip All-in-One), se va asigura suplimentar adaptor Wi-Fi integrat (minimum Wi-Fi 6, cu suport WPA3) și modul Bluetooth integrat, versiunea minimă 5.1 sau superior.

	Securitate Hardware
	Modul Criptografic TPM 2.0 (dedicat sau integrat) sau arhitectură hardware de securitate integrată nativ în procesor, compatibilă cu cerințele sistemului de operare.
Suport nativ pentru UEFI Secure Boot sau un mecanism echivalent de pornire securizată implementat la nivel de firmware.
Suport la nivel de platformă pentru protecția și criptarea integrală a mediilor de stocare, gestionată prin intermediul subsistemului de securitate hardware.

	Componente adiționale și periferice

	Căști cu microfon integrate
	Cu conectare prin interfețele disponibile pe stația de lucru din categoria respectivă: conector audio universal de 3.5 mm, port USB (Type-A/Type-C), tehnologie fără fir (dongle USB) sau Bluetooth.

	Monitor
	Monitor profesional independent, cu diagonală cuprinsă în intervalul 27” - 32” (inclusiv); rezoluție nativă de minimum QHD (2560 × 1440) sau superioară; tehnologie a panoului IPS, VA, OLED sau echivalentă; acoperire a gamutului de culoare de minimum sRGB 99%; suport inclus cu ajustare ergonomică completă (reglare pe înălțime, înclinare, rotire și mod pivot), conform fișei tehnice oficiale a producătorului.

	Tastatură
	Tastatură externă (cu fir USB sau tehnologie fără fir); layout standard QWERTY, cu bloc numeric dedicat și caractere latine vizibile.

	Mouse optic
	Cu fir sau tehnologie fără fir/wireless.

	Stație de andocare
	Dispozitiv de replicare a porturilor, cu conectare universală prin interfață USB Type-C sau USB4, capabil să asigure alimentarea laptopului (Power Delivery) și care include minimum: 1 × ieșire video digitală compatibilă cu monitorul extern, 1 × port de rețea Ethernet Gigabit (10/100/1000 Mbps) și minimum 3 × porturi USB pentru periferice, dintre care cel puțin unul în format USB Type-C. Sursa de alimentare și cablul de interconectare vor fi incluse în pachet.

	Geantă sau rucsac de protecție
	Achiziționat în cazul procurării de laptopt, dimensionat corespunzător pentru transportul în siguranță al laptopului.

	Termeni și condiții

	Perioada de garanție
	Minimum 24 de luni.

	Service (SLA)
	Preluare și returnare (eng.: Pick-up & return): maximum 5 zile lucrătoare.

	Data de producere
	Cel mult 9 luni înainte de data-limită de depunere a ofertelor.

	Stare
	Nou (nerecondiționat/non-refurbished).

	Certificare
	Conformitate cu HG nr.212/2018 pentru aprobarea Regulamentului privind deșeurile de echipamente electrice și electronice (DEEE); certificare Energy Star sau echivalent.


1Scorul CPU se consideră îndeplinit dacă valoarea multi-core publicată pentru modelul de procesor ofertat în baza de date publică oficială Geekbench (https://browser.geekbench.com) este cel puțin egală cu pragul minim stabilit.
19. Pe lângă configurațiile minime ale stațiilor de lucru reglementate prin prezentele Reguli, autoritatea contractantă poate stabili și alte configurații necesare îndeplinirii atribuțiilor de serviciu care vor fi justificate și argumentate corespunzător la etapa inițierii procedurii de achiziție, conform procedurii descrise la Capitolul VI „Excepțiile de la cerințele tehnice și configurațiile minime”.
20. Pe lângă configurațiile minime ale stațiilor de lucru reglementate prin prezentele Reguli, autoritatea contractantă poate stabili și alte configurații necesare îndeplinirii atribuțiilor de serviciu care vor fi justificate și argumentate corespunzător la etapa inițierii procedurii de achiziție, conform procedurii descrise la Capitolul VI (Excepțiile de la configurațiile minime).
21. Pozițiile din configurațiile minime pentru stațiile de lucru referitoare la sistemul de operare preinstalat, suita de birou și soluția de securitate sunt opționale în cazul autorităților contractante care dețin deja licențe valabile pentru sisteme de operare, suite de birou sau soluții antivirus, iar impunerea obligatorie a acestora în specificația tehnică poate genera costuri suplimentare nejustificate sau incompatibilități cu politicile interne existente.
IV. Soluțiile software 
22. Standarde ale sistemelor de operare ale stațiilor de lucru - sistemul de operare se include în achiziție numai atunci când autoritatea contractantă are nevoie să procure stația de lucru împreună cu o licență nouă. Dacă autoritatea contractantă deține deja licențe valabile, suficiente și compatibile cu echipamentele care urmează a fi procurate, stațiile de lucru pot fi achiziționate fără sistem de operare preinstalat, cu justificarea corespunzătoare în documentația de achiziție. Cerințele minime privind sistemele de operare sunt următoarele:
	Componentă software
	Cerințe minime

	Sistem de operare
	Sistem de operare cu licențiere comercială preinstalată sau distribuție cu suport profesional (de tip Windows, macOS, Linux sau echivalent tehnic), de clasă business, profesională sau workstation, corespunzător complexității sarcinilor de lucru ale utilizatorului final. Arhitectură pe 64-biți, cu suport nativ pentru autentificare și administrare centralizată (servicii de director / MDM sau echivalent) și criptare hardware a datelor. Suport activ și actualizări de securitate din partea producătorului, disponibile pentru minimum 12 luni de la data-limită de depunere a ofertelor.

	Suita de birou
	Suită de productivitate de birou, de tip desktop sau cloud-based (comercială sau open-source, cu suport pentru colaborare și administrare), compatibilă integral cu stația de lucru și cu sistemul de operare, suportând nativ procesarea formatelor standardizate deschise și proprietare (text, foi de calcul și prezentări).

	Software de securitate
	Soluție de securitate integrată nativ în sistemul de operare sau soluție dedicată compatibilă, asigurând protecție antimalware/antivirus și firewall activ, precum și suport pentru administrare centralizată și aplicarea politicilor de securitate (GPO, MDM sau mecanisme echivalente), corespunzător necesităților de administrare ale autorității contractante.


23. Referințele la denumiri de platforme sau sisteme de operare din prezentul document au un caracter strict exemplificativ și de trasare a clasei tehnologice, fără a impune utilizarea unui anumit produs sau producător. Alegerea sistemului de operare se justifică în funcție de necesitățile autorității contractante, compatibilitatea cu aplicațiile utilizate, cerințele de securitate și administrare centralizată, infrastructura existentă și costul total de proprietate (TCO). În vederea asigurării eficienței utilizării banilor publici, autoritățile publice vor prioritiza utilizarea de soluții software gratuite (open source) pentru activitățile uzuale (comprimarea fișierelor, conversia documentelor, accesarea paginilor web, vizualizarea documentelor în format PDF și a imaginilor grafice etc.), cu condiția ca soluțiile software respective:
23.1. nu compromit securitatea datelor și a sistemelor informaționale prin proveniența lor din surse neautorizate sau neverificate;
23.2. sunt pe deplin compatibile cu procesele de instalare, actualizare și configurare centralizată implementate la nivelul autorității contractante (prin intermediul GPO - Group Policy Objects pentru medii Windows, sisteme MDM - Mobile Device Management pentru alte platforme, sau mecanisme echivalente de automatizare administrativă), în vederea:
23.2.1. asigurării și forțării actualizărilor automate de securitate;
23.2.2. configurării și aplicării unor politici de securitate;
23.2.3. monitorizării, auditării și raportării centralizate a stării aplicațiilor.
Soluțiile software gratuite nestandardizate și neactualizate centralizat reprezintă vulnerabilități majore de securitate. Achiziția (chiar și cu valoare zero) trebuie să respecte condițiile stabilite în prezentul punct.
24. Soluții software specializate - în cazuri justificate, fiecare autoritate contractantă poate achiziționa soluții software specializate adiționale necesare pentru realizarea misiunii sale, care se referă, dar nu se limitează la:
24.1. Dezvoltare și programare;
24.2. Analiză și business intelligence;
24.3. Design grafic și multimedia;
24.4. CAD, GIS și inginerie;
24.5. Managementul proiectelor;
24.6. Securitate cibernetică.

25. Pentru achiziționarea de software specializat se vor respecta următoarele cerințe:
25.1. licențiere conformă (perpetuă sau abonament);
25.2. suport tehnic de la producător sau distribuitor autorizat;
25.3. actualizări de securitate garantate;
25.4. compatibilitate cu sistemul de operare ales.
V. Echipamentele periferice
Secțiunea 1
Imprimante
26. Imprimantele destinate utilizării de către angajații din sectorul public sunt de următoarele tipuri:
	Nr. de ordine
	Tip imprimantă
	Tehnologie de imprimare

	1.
	Imprimantă standard
	Laser/LED, alb/negru

	2.
	Imprimantă multifuncțională
	Laser/LED, alb/negru sau color

	3.
	Imprimantă specializată
	Laser/LED sau Inkjet profesional (în funcție de specificul utilizării)


27. Imprimanta standard este o imprimantă laser de rețea, alb/negru, care permite imprimarea de calitate înaltă pentru grupuri de angajați dintr-un birou.
28. Cerințele tehnice minime pentru imprimanta standard sunt:
	Caracteristică
	Cerință minimă

	Tehnologia
	Laser sau LED; Alb/Negru; rezoluție nativă sau îmbunătățită de minimum 600 x 600 dpi.

	Viteza de imprimare
	Calitate standard: minimum 30 ppm (pagini/minut).

	Dimensiuni de imprimare și medii
	Format A4, plicuri, etichete autocolante compatibile cu tehnologia de imprimare uscată (Laser/LED); gramaj suportat: 60-120g/m².

	 Tehnologii de imprimare
	Imprimare duplex automată (standard); suport pentru tehnologii de imprimare mobilă și Work from Home (cum ar fi Apple AirPrint, Mopria, Microsoft Universal Print sau standarde echivalente de imprimare directă/cloud fără driver).

	Tip consumabile
	Livrare obligatorie cu cartușe originale (Starter sau Standard). Evaluarea TCO se va face pe 36 de luni. Garanția echipamentului nu va fi condiționată sau anulată prin utilizarea consumabilelor post-vânzare, cu condiția ca acestea să fie  certificate conform standardelor în vigoare.

	Capacitatea tavei
	Casetă de alimentare internă/închisă de minimum 250 de coli A4. 

	Interfața de rețea
	Interfață de rețea integrată (Ethernet 10/100 Mbps sau superior).

	Funcții de securitate
	Suport pentru imprimare securizată (Pull Printing cu eliberare prin PIN/cod – opțional/recomandat); criptare a datelor în tranzit prin protocol securizat de imprimare (IPPS / IPP over TLS).

	Management
	Suport pentru protocoale standard: SNMP v3, IPP/IPPS, WSD; compatibilitate cu soluții de Print Management corporativ.

	Garanție și durabilitate
	Minim 24 de luni.

	Eficiență energetică
	Certificare Energy Star sau standard echivalent.


29. Imprimantele standard conectate la stațiile de lucru vor fi achiziționate și instalate doar în birourile în care angajații nu au acces la o imprimantă multifuncțională și în care activează doar câțiva angajați cu necesități simple de imprimare (sub 1000 pagini/lună).
30. Imprimanta multifuncțională este o imprimantă laser multifuncțională cu funcții multiple, inclusiv imprimare și copiere alb/negru și color, scanare.
31. Cerințele tehnice minime pentru imprimanta multifuncțională sunt:
	Caracteristică
	Cerință minimă

	Tehnologia
	Laser sau LED; Imprimare, copiere (Alb/Negru și Color) și Scanare; minimum 600 x 600 dpi.

	Viteza de imprimare
	Calitate standard: Alb/negru - minimum 25 ppm; Color - minimum 10 ppm (sau viteză simetrică).

	Dimensiuni de imprimare și medii
	Hârtie standard (A4, 60-120g/m²), plicuri, etichete autocolante, cartonașe (cardstock) compatibile cu tehnologia Laser.

	Tehnologii de imprimare
	Imprimare și copiere duplex automată (standard); suport pentru tehnologii de imprimare mobilă și Work from Home (cum ar fi Apple AirPrint, Mopria, Microsoft Universal Print sau standarde echivalente de imprimare directă/cloud fără driver).

	Tip consumabile
	Livrare cu cartușe originale. Evaluarea TCO se va face pe 36 de luni și va acoperi inclusiv componentele de lungă durată (cilindru de imagine/cuptor), conform specificațiilor de uzură ale producătorului.

	Alimentare hârtie
	Dispozitiv de încărcare automată a documentelor (ADF/RADF) de minimum 50 de coli; o casetă internă de minimum 250 de coli A4 și o tavă multifuncțională (bypass) de minimum 50 de coli.

	Interfața de rețea
	LAN Ethernet Gigabit (10/100/1000 Mbps) și suport pentru protocoale de rețea securizate.

	Funcții de scanare
	Scanare către email (cu suport TLS), scanare către foldere de rețea securizate (SMBv3 / SFTP / FTPS); rezoluție optică de minimum 600 dpi.

	Funcții de securitate
	Criptarea lucrărilor în tranzit (IPPS/TLS); jurnal de audit integrat; funcție de ștergere securizată a datelor reziduale pentru unitățile de stocare internă non-volatilă (dacă sunt prezente în echipament); imprimare securizată prin cod PIN.

	Management
	Panou web de administrare securizat (Web GUI prin HTTPS); suport pentru protocoale de management: SNMPv3, IPP, WSD; compatibilitate cu soluții de Print Management;

	Garanție și durabilitate
	Minimum 24 de luni.

	Eficiență energetică
	Certificare Energy Star sau standard echivalent; consum în mod de repaus (Sleep/Deep Sleep/Power Save) de maximum 15W.



32. Imprimantele multifuncționale vor fi instalate în spații comune, în afara birourilor individuale, și vor fi utilizate de mai mulți angajați pentru care nu este imperios necesară instalarea imprimantelor standard.
33. Autoritățile contractante vor pune accentul pe procurarea de imprimante de rețea multifuncționale accesibile mai multor utilizatori, în detrimentul achiziționării imprimantelor individuale conectate direct la stațiile de lucru.
34. Imprimanta specializată este o imprimantă (laser sau inkjet profesional) cu funcții multiple, inclusiv imprimarea și copierea color și scanarea, în format A4 și mai mare (A3, A2, A1, A0), pe diferite tipuri de suport (hârtie, polimer, canvas etc.), pentru executarea unor funcții specifice instituțiilor cu atribuții cadastrale, de gestionare a arhivelor, de proiectare etc.
35. Categoriile de imprimante specializate includ:
	Categorie de imprimantă specializată
	Caracteristici

	Format mare (A3 – A0 / Plottere):
	Tehnologie: Laser, LED sau Inkjet profesional de mare format.
Cerințe: Rezoluție minimă de 1200 dpi (sau echivalent adaptat tehnologiei de imprimare); suport pentru medii de lucru flexibile (role sau formate mari de hârtie tehnică) și compatibilitate cu limbaje standardizate de descriere a paginii.

	Foto profesionale și de arhivă
	Tehnologie: Inkjet cu paletă extinsă de culori (pigment/colorant) sau tehnologie digitală echivalentă de înaltă fidelitate.
Cerințe: Suport pentru profile cromatice profesionale și management avansat al culorii; capacitate de reproducere fină a detaliilor și compatibilitate cu sisteme de calibrare.

	Etichete, carduri și badge-uri
	Tehnologie: Transfer termic, termic direct, sublimare sau retransfer.
Cerințe: Constructiv adaptate pentru medii dedicate (role autocolante, carduri PVC); suport pentru module de finisare sau securizare optică (laminare, elemente UV sau holografice) conform profilului de utilizare.



36. Parametrii tehnici ai imprimantelor specializate urmează a fi stabiliți în dependență de cerințele tehnice impuse de autoritatea publică solicitantă în fiecare caz aparte, cu justificarea necesității și a specificului utilizării.
37. Justificarea achiziției imprimantelor specializate necesită prezentarea documentației tehnice detaliate a specificului utilizării, comparației cu alte alternative de imprimante (de ce imprimanta standard/multifuncțională nu este suficientă), estimării volumului de tipărire și a calcului TCO, cerințelor de service specializat (disponibilitate piese, personal calificat).
38. Indiferent de tipul imprimantei, la elaborarea documentației tehnice a procedurii de achiziție se va ține cont de următoarele cerințe obligatorii:
38.1. Piese de schimb și deservire:
38.1.1. disponibilitatea pieselor de schimb garantată pentru minim șapte ani de la sfârșitul producției modelului;
38.1.2. centru  de service autorizat în Republica Moldova cu timp de răspuns conform Acordului privind nivelul serviciilor (SLA);
38.1.3. training pentru personalul tehnic al instituției (opțional).
38.2. Compatibilitate:
38.2.1. drivere pentru sistemele de operare utilizate (Windows, macOS, Linux);
38.2.2. compatibilitate cu protocoalele de rețea standard;
38.3. Documentație:
38.3.1. manual de utilizare în limba română sau engleză;
38.3.2. specificații tehnice detaliate;
38.3.3. certificat de conformitate cu standardele de siguranță.
39. Cerințe privind costul total de proprietate (TCO) pentru imprimanta standard și multifuncțională
Evaluarea financiară a ofertelor pentru imprimante se face pe baza formulei:
TCO = Preț achiziție + (Cost pagină × Volum estimat tipărire × 36 de luni) + Costuri service
unde:
Cost pagină - Preț cartuș original/Randament cartuș declarat de producător;
Volum estimat = se va stabili de autoritatea contractantă în funcție de necesități (ex. 500 pagini/lună).
Evaluarea se face pentru 36 de luni cu estimare realistă a volumului de tipărire (ex. 70% alb/negru, 30% color).
Pentru imprimanta specializată, TCO se calculează după unitatea de cost relevantă tipului de consumabil utilizat (de exemplu, cost per m² de material pentru echipamentele de format mare sau cost per unitate pentru imprimantele de carduri/etichete), stabilită de autoritatea contractantă în funcție de specificul utilizării, conform pct. 34 (justificarea achiziției imprimantelor specializate).

Secțiunea a 2-a
Necesități temporare de echipamente periferice
40. Pentru necesități temporare sau determinate în timp, inclusiv organizarea conferințelor, prezentărilor, instruirilor, ședințelor, evenimentelor publice ori altor activități similare, pot fi contractate servicii de închiriere a echipamentelor periferice, atunci când achiziționarea acestora nu este justificată economic sau operațional.
41. Lista orientativă a echipamentelor periferice disponibile pentru închiriere include:
41.1. videoproiectoare (Full HD, 4K pentru evenimente mari);
41.2. ecrane de proiecție (portabile și fixe);
41.3. sisteme audio și microfoane (wireless, conferințe);
41.4. monitoare și televizoare (pentru prezentări, standuri);
41.5. echipamente de sonorizare (pentru săli mari);
41.6. echipamente de traducere simultană;
41.7. echipamente de înregistrare video și audio (pentru documentare evenimente);
41.8. accesorii suplimentare: cabluri, adaptoare, suporturi, hub-uri etc.
42. La achiziționarea serviciilor de închiriere a echipamentelor periferice se va ține cont de următoarele cerințe:
42.1. contract de închiriere:
42.1.1. perioada de închiriere clar specificată;
42.1.2. starea echipamentelor la predare și returnare;
42.1.3. responsabilități în caz de deteriorare sau pierdere;
42.1.4. suport tehnic inclus (instalare, configurare, asistență pe durata evenimentului).
42.2. asigurare și garanții:
42.2.1. echipamentele să fie asigurate împotriva deteriorărilor;
42.2.2. backup echipamente pentru situații de urgență;
42.2.3. tehnician disponibil pe durata evenimentului.
42.3. logistică:
42.3.1. transport, instalare și dezinstalare inclusă în preț;
42.3.2. test funcțional înainte de eveniment;
42.3.3. curățare și dezinfectare echipamente (important pentru microfoane, căști).
43. Serviciile de închiriere vor fi evaluate în baza raportului calitate-preț, prin aplicarea unor criterii obiective, transparente și verificabile, stabilite în documentația de atribuire, inclusiv prețul, termenul de livrare și instalare, calitatea echipamentelor, suportul tehnic etc. Pentru necesități recurente, poate fi examinată oportunitatea încheierii unor acorduri-cadru cu furnizori de servicii de închiriere.
VI. Excepțiile de la configurațiile minime
Secțiunea 1
Criteriile de stabilire a excepțiilor de la configurațiile minime
44. Prezenta secțiune reglementează procedura prin care autoritățile contractante pot solicita aprobarea achizițiilor de echipamente cu configurații care depășesc sau diferă de cele stabilite în prezentele Reguli.
45. Excepțiile de la configurațiile minime pot fi acordate doar  pentru cazuri demonstrate tehnic, cum ar fi:
45.1. software specializat cu cerințe tehnice documentate:
45.1.1. aplicații CAD/CAM/GIS care necesită performanță grafică superioară;
45.1.2. software de analiză științifică, simulare, machine learning;
45.1.3. aplicații de editare video/audio profesională;
45.1.4. platforme de dezvoltare software cu cerințe specifice.
45.2. echipamente pentru specialiști IT și dezvoltatori:
45.2.1. administratori de sistem care gestionează infrastructuri complexe;
45.2.2. dezvoltatori software care lucrează cu compilare intensivă;
45.2.3. specialiști în securitate cibernetică care rulează teste de penetrare;
45.2.4. arhitecți de sistem care lucrează cu virtualizare extensivă.
45.3. stații pentru procesare grafică/video profesională:
45.3.1. designeri grafici pentru comunicare vizuală;
45.3.2. editori video pentru producție de conținut multimedia;
45.3.3. specialiști GIS cu procesare de hărți complexe.
45.4. echipamente pentru cercetare științifică:
45.4.1. instituții de cercetare cu software de modelare științifică;
45.4.2. laboratoare cu echipamente de analiză conectate la calculatoare;
45.4.3. procesare de big data și analiză statistică avansată.
46. Excepțiile de la configurațiile standard nu pot fi acordate în următoarele situații:
46.1. pentru satisfacerea unor preferințe personale ale angajaților;
46.2. pentru menținerea compatibilității cu echipamente, aplicații sau soluții existente, atunci când acestea nu respectă cerințele minime stabilite de prezentele Reguli și nu există o justificare tehnică, economică sau operațională obiectivă;
46.3. pentru reducerea costurilor prin achiziționarea unor echipamente sub nivelul configurațiilor minime aplicabile categoriei respective de utilizatori;
46.4. pentru favorizarea unor mărci comerciale, modele, producători sau tehnologii specifice, în lipsa unei justificări tehnice obiective, verificabile și proporționale cu necesitatea instituției.
47. Orice solicitare de excepție trebuie însoțită de următoarea documentație:
47.1. justificare tehnică scrisă care include:
47.1.1. descrierea detaliată a sarcinilor de lucru care necesită configurații superioare;
47.1.2. numărul de angajați/posturi care necesită astfel de echipamente;
47.1.3. frecvența utilizării aplicațiilor specializate (zilnic/săptămânal/lunar).
47.2. specificații software oficiale:
47.2.1. documentație tehnică de la producătorul software-ului cu cerințele minime și recomandate de sistem;
47.2.2. captură de ecran sau link către pagina oficială cu cerințele de sistem;
47.2.3. explicația de ce alte configurațiile nu satisfac aceste cerințe.
47.3. analiză comparativă:
47.3.1. comparație între configurația standard/avansată și configurația solicitată;
47.3.2. justificarea fiecărui parametru tehnic care depășește standardul (de ce este necesar RAM suplimentar, GPU mai performant etc.);
47.3.3. estimarea beneficiului: câștig de timp, creștere productivitate, îmbunătățirea calității rezultatelor.
47.4. estimare financiară:
47.4.1. cost diferențial (diferența de preț între configurația standard și cea solicitată);
47.4.2. demonstrarea faptului că beneficiile estimate justifică suportarea costului suplimentar;
47.4.3. perioada de amortizare a investiției suplimentare.

Secțiunea a 2-a
Procedura de aprobare a excepțiilor de la configurațiile minime
48. Procedura de aprobare a excepțiilor de la configurațiile minime se desfășoară conform următoarelor etape:
48.1. etapa 1: pregătirea documentației de achiziție de către autoritatea contractantă;
48.2. etapa 2: coordonarea documentației de achiziție de către Instituția publică „Agenția de Guvernare Electronică” (în continuare - AGE);
48.3. etapa 3: desfășurarea procedurii de achiziție;
48.4. etapa 4: implementare, monitorizare, raportare și audit.
49. În cadrul etapei 1:
49.1. compartimentul IT sau responsabilul de achiziții pregătește dosarul de excepție conform Secțiunii 1;
49.2. dosarul este aprobat intern de conducerea autorității contractante.
50. În cadrul etapei 2, documentația de achiziție cu toate documentele aferente dosarului de excepție se transmite pentru coordonare către AGE, în conformitate cu Hotărârea Guvernului nr.544/2019 cu privire la unele măsuri de organizare a procesului de achiziții în domeniul tehnologiei informației și comunicațiilor. 
51. În cadrul etapei 3, în cazul avizului pozitiv al AGE, autoritatea contractantă  continuă procedura de achiziție inițiată
În cazul remiterii de către AGE a unui aviz negativ, autoritatea contractantă va renunța la excepție și va realiza procedura de achiziție conform standardelor sau va revizui documentația de achiziție conform obiecțiilor AGE și, după caz, va remite documentația de achiziție rectificată cu justificări suplimentare spre coordonare repetată.
52. În cadrul etapei 4:
52.1. excepția aprobată de către AGE se va include în documentația de achiziție;
52.2. se va menționa în documentația de achiziție sau scrisoarea de însoțire: „Echipament TIC propus spre achiziționare ca excepție de la Reguli, aviz AGE nr.___ din data___”.
53. AGE va monitoriza și, după necesitate, va raporta  statistic excepțiile aprobate conform prezentului capitol.
54. AGE va analiza periodic tendințele tehnologice și va propune actualizarea Regulilor, în cazul în care anumite tendințe devin frecvente și necesare, în conformitate cu prevederile cadrului normativ.”
2. Autoritățile contractante care au inițiat proceduri de achiziție înainte de intrarea în vigoare a prezentului Ordin vor finaliza procedurile de achiziții respective conform prevederilor Regulilor în vigoare la data inițierii procedurii de achiziție.
3. Stațiile de lucru și echipamentele periferice achiziționate înainte de intrarea în vigoare a prezentului Ordin vor putea fi utilizate până la expirarea perioadei de garanție sau uzurii acestora, fără obligativitatea înlocuirii imediate.
4. Controlul și monitorizarea implementării prevederilor prezentului Ordin se realizează de către Instituția publică „Agenția de Guvernare Electronică” în procesul de exercitare a atribuțiilor de coordonare a achizițiilor publice în domeniul tehnologiei informației și comunicațiilor, conform Hotărârii Guvernului nr.544/2019.

